Red (Taylor's Version)
ביקורת > הערכה ביקורתית

| דירוגים מקצועיים> ציונים משוקללים.מקור | דירוגים מקצועיים> ציונים משוקללים.ציון |
| --- | --- |
8.6/10: AnyDecentMusic?
מטקריטיק: 92/100
ציוני ביקורות
מקור: ציון
Clash: 9/10
הגרדיאן: 
האינדפנדנט: 
The Line of Best Fit: 9/10
NME: 
רולינג סטון: 
Sputnikmusic: 4.5/5
i: 
הניו זילנד הראלד: 
The A.V. Club: A–
פיצ'פורק: 8.5/10
Slant Magazine: 
Red (Taylor's Version) זכה לשבחים רבים מטעם מבקרי המוזיקה ברחבי העולם. ב-Metacritic, קיבל האלבום ציון משוקלל של 94, על סמך 13 ביקורות, מה שהצביע על "שבחיים עולמיים" – כמו גם, היותו אחד מאלבומי הקאנטרי פופ המוערכים ביותר בשנות ה-20 של המאה ה-21.
בביקורת חיובית, מבקר מוזיקה מרולינג סטון, רוב שפילד, כתב "האלבום החדש הוא אפילו יותר גדול, מבריק, עמוק יותר, אכזרי יותר כלאחר יד", וציין שהוא מונע על בסיס קולה הבוגר של סוויפט. הלן בראון מאינדפנדנט הצהירה ש-Red (Taylor's Version) היא "גרסה טובה יותר ומוארת יותר של אלבום פופ מעולה". האנה מלריאה מ-NME שיבחה את הרצועות החדשות באלבום, והדגישה את איכות ההפקה החדה יותר ואת "ההדגשה של כלי הנגינה". בת' קירקברייד, מ-Clash, אמרה שעם התוספות החדשות, Red (Taylor's Version) הוא "תערובת של סוגות מוזיקליות" המשתעשע בסגנונות שונים. היא תיארה את נושאו כ"תרגיל בקתרזיס" המתחדש כמו ספר סיפורים על שנותיה המעצבות של סוויפט.
קייט סולומון מ-i טענה שהקול של סוויפט "טוב יותר עכשיו" ו"הצלילים הווקאליים שהיא מוסיפה לשירים החדשים מבטאים את אותם באופן שונה מאלו המקוריים". כריס וילמן מווראייטי החמיא לרצועות "מתוך הכספת" באלבום. בביקורת מ-The Line of Best Fit, פול ברידג'ווטר סבר ש-Red (Taylor's Version) "מאזן סיפוק מעריצים לצד תיעוד מלא תובנות של אחת מכותבות השירים הטובות ביותר של הפופ המודרני בנקודת מפתח בקריירה שלה", והוסיף שסוויפט בחרה בקפידה את רשימת הרצועות המורחבת מבלי להתרחק מה"קסם" המקורי של האלבום. ג'ונתן קיף מ-Slant Magazine טען ש-Red (Taylor's Version) הוא עדות לצמיחת המוזיקליות של סוויפט, ושיבח את האיכות האינסטרומנטלית של האלבום.
בובי אוליבייה מ-Spin שיבח את הביצועים הווקאליים, כתיבת השירים וההפקה של האלבום, כשהוא מכנה את Red (Taylor's Version) "האזנה מתגמלת מאוד" הן למעריצים והן למאזינים סיבתיים. מרי סירוקי מ-Consequence חשה שהאלבום המורחב מתפקד כסגירה לאלבום המקורי, ומאפשר לסוויפט "לסיים את הסיפור בתנאים שלה". לצד קבלת התואר "המוזיקה החדשה הטובה ביותר" מפיצ'פורק, המבקרת אוליביה הורן אמרה כי Red (Taylor's Version) מכיל את החתימה של סוויפט והוסיפה שהוא מכיל "שירה אקסטטית, אקספרסיבית, הומוריסטית, תוך שימוש בדימויים ומתן תשומת לב עדינה לניואנסים של אהבה ואובדן", ומקיימת באמצעותו ביקור מחדש בעבר, "גם בקטעים המחמיאים וגם בפחות מחמיאים".
מליסה רגוארי, מ-USA Today, החמיאה על המוזיקליות הרב-תכליתית, השירה החזקה ואיכות ההפקה המשופרת ב-Red (Taylor's Version), וציינה שהליריקה שלו היא מעין "מחקר מסקרן". צוות המבקרים ב-Sputnikmusic כינו את האלבום "ניצחון מוחלט" בשל הגישה המוזיקלית והלירית שלו, וביקרו את הביקורת ה"בוסרית" שלהם על האלבום שפורסמה ב-2012. בהמשך, טענו ש"התצפיות של סוויפט על אהבה וחיים בגיל עשרים ושתיים היו פשוט מדהימות". לידיה בורגהם מניו זילנד הראלד טענה ש-"Red היה תמיד רשת סבוכה של צלילים ורגשות", אך ההקלטה החוזרת שלו והכללת שירים שלא נשמעו קודם לכן, מוסיפים עוד רבדים לאלבום. לורה סנייפס מגרדיאן הצהירה שקולה של סוויפט עשיר ובוגר יותר באלבום שהוקלט מחדש, אבל היעדר הצליל החד שלו "מקהה מעט את המהות הנקמנית והמטורפת שלו, שהניעה את זה המקורי".